[{"text_idx": "#000000", "text": "Sut y gallwn ni helpu?"}, {"text_idx": "#000001", "text": "Dydy 7% o oedolion yng Nghymru ddim ar-lein. Wrth i fwy a mwy o wasanaethau cyhoeddus hanfodol gael eu darparu ar-lein, mae perygl i\u2019r bobl hyn gael eu gadael ar o\u0302l. Mae angen i sefydliadau sy\u2019n gweithio gyda\u2019r cyhoedd, yn enwedig yn y sector iechyd a gofal, feddwl am sut i gynyddu cynhwysiant digidol fel y gall pawb yng Nghymru elwa."}, {"text_idx": "#000002", "text": "Dydy allgau digidol yn ddim yn broblem newydd"}, {"text_idx": "#000003", "text": "Bron i 30 mlynedd ar o\u0302l lansio\u2019r We Fyd-eang, mae llawer o bobl yn dal i gael eu heithrio o wasanaethau digidol. Maen nhw\u2019n dal i fod heb yr offer, y cysylltedd, y cymhelliant a\u2019r sgiliau digidol sydd eu hangen i wneud defnydd llawn a hyderus o\u2019r gwasanaethau ar-lein a chyfleoedd eraill a gynigir gan y rhyngrwyd."}, {"text_idx": "#000004", "text": "Dydy 7% o oedolyn yng Nghymru ddim ar-lein"}, {"text_idx": "#000005", "text": "Mae lefel yr allgau digidol yng Nghymru yn uwch nag yn y DU, gyda chymaint a\u0302 7% o\u2019r boblogaeth, neu 180,000 o bobl, ddim yn defnyddio\u2019r rhyngrwyd."}, {"text_idx": "#000006", "text": "Pobl sydd wedi\u2019u hallga\u0301u\u2019n ddigidol yw rhai o ddefnyddwyr mwyaf gwasanaethau iechyd a gofal cymdeithasol, felly mae perygl iddyn nhw gael eu gadael ar o\u0302l yn y chwyldro iechyd digidol."}, {"text_idx": "#000007", "text": "Mae pobl sydd wedi\u2019u hallga\u0301u\u2019n ddigidol yn debygol o fod yn:"}, {"text_idx": "#000008", "text": "Oedolion hy\u0302n: Mae cyfran uwch o bobl sydd wedi\u2019u hallga\u0301u\u2019n ddigidol yn y grwpiau oedran hy\u0302n. Dim ond 41% o bobl dros 75 oed sydd a\u0302 sgiliau digidol sylfaenol, o gymharu ag 87% o bobl 16\u201349 oed. Fodd bynnag, mae yna gryn amrywiaeth ymhlith oedolion hy\u0302n. Mae\u2019r defnydd o\u2019r rhyngrwyd yn cynyddu ymhlith oedolion hy\u0302n. Mae gan 61% o bobl 65-74 oed bob un o\u2019r pum sgi\u0300l digidol sylfaenol."}, {"text_idx": "#000009", "text": "Pobl ag anableddau neu gyflyrau iechyd hirdymor: Mae 90% o bobl ag anabledd neu gyflwr iechyd hirdymor yn defnyddio\u2019r rhyngrwyd, o\u2019i gymharu a\u0302 96% o\u2019r rheini sydd heb anabledd neu gyflwr iechyd hirdymor. Efallai y bydd pobl ag anableddau angen help i ganfod technolegau cynorthwyol priodol."}, {"text_idx": "#000010", "text": "Pobl llai addysgedig: roedd gan 93% o\u2019r rhai a\u0302 chymwysterau ar lefel gradd neu uwch bob un o\u2019r pum sgi\u0300l digidol o gymharu a\u0302 51% o\u2019r rhai heb unrhyw gymwysterau. Gallai llawer elwa o gael mwy o gymorth i ddechrau defnyddio gwasanaethau digidol yn y lle cyntaf neu i ehangu\u2019r amrywiaeth o wasanaethau a gweithgareddau y maen nhw\u2019n eu defnyddio ac yn cymryd rhan ynddyn nhw ar-lein."}, {"text_idx": "#000011", "text": "Unigolion a theuluoedd incwm is: Mae\u2019r rhai sy\u2019n anweithgar economaidd yn llai tebygol o ddefnyddio\u2019r rhyngrwyd (86%) na\u2019r rhai mewn cyflogaeth (99%). Gallai teuluoedd ac unigolion incwm is gael eu heffeithio gan fynediad at ddyfeisiau a chysylltedd a pha mor fforddiadwy ydy\u2019r rhain. Gan nad oes ganddyn nhw fynediad at ddyfeisiau a rhwydweithiau o reidrwydd, efallai na fyddan nhw wedi datblygu gwybodaeth, cymhelliant na sgiliau digidol."}, {"text_idx": "#000012", "text": "Pobl mewn ardaloedd gwledig: Mae pobl sy\u2019n byw mewn ardaloedd gwledig sydd ddim ar-lein fel arfer yn cael eu heithrio oherwydd problemau o ran darparu band eang, ar gyfer gwasanaethau band eang llinell sefydlog a symudol. Mae mannau gwan yn effeithio ar lawer o ardaloedd yng Nghymru o hyd, er bod cyfranogwyr ein hastudiaethau achos yn dweud bod nifer y rhain yn lleihau."}, {"text_idx": "#000013", "text": "Pobl sy\u2019n siarad Cymraeg ac eraill nad ydyn nhw\u2019n defnyddio\u2019r Saesneg fel eu hiaith gyntaf: Mae angen cynllunio systemau digidol a\u2019u prosesau cymorth cysylltiedig i ddiwallu anghenion siaradwyr Cymraeg a siaradwyr ieithoedd lleiafrifol cyffredin. Mae hyn yn golygu bod angen ystyried sut mae gwasanaethau\u2019n cael eu gweithredu a\u2019u cefnogi."}, {"text_idx": "#000014", "text": "Pobl sy\u2019n ynysig yn gymdeithasol ac yn unig: Gall allgau digidol fod yn elfen o broblemau cymdeithasol eraill sy\u2019n wynebu unigolion, er enghraifft, gall y rhai sy\u2019n ynysig yn gymdeithasol ac yn unig gael eu heithrio o ryngweithio digidol hefyd."}, {"text_idx": "#000015", "text": "Pobl ddigartref: Gellir tybio bod pobl ddigartref yn cael eu hallga\u0301u yn sgil eu sefyllfa. Fodd bynnag, mae pobl ddigartref yn cynnwys grwpiau sydd heb gartref parhaol eu hunain ond sydd o bosib yn \u2018syrffio soffas\u2019 neu\u2019n aros mewn llety dros dro fel hostel. Mae gan lawer o bobl yn y sefyllfaoedd hyn fynediad at ddyfeisiau symudol a gallan nhw wynebu problemau cael cysylltedd fforddiadwy yn hytrach na chael eu hallga\u0301u\u2019n llwyr o wasanaethau digidol."}, {"text_idx": "#000017", "text": "Beth yw manteision bod ar-lein?"}, {"text_idx": "#000018", "text": "Mae manteision bod ar-lein i bobl, yn enwedig pobl hy\u0302n, pobl ddi-waith a\u2019r rhai sy\u2019n byw mewn tai cymdeithasol, yn cynnwys:"}, {"text_idx": "#000019", "text": "Arbed amser drwy allu defnyddio gwasanaethau\u2019n ddigidol.\nArbed costau drwy ddefnyddio gwasanaethau a phrynu nwyddau\u2019n ddigidol.\nLleihau teimladau o fod yn unig ac ynysig.\nGwell hunanofal ar gyfer ma\u0302n anhwylderau.\nGallu hunanreoli cyflyrau iechyd hirdymor yn well."}, {"text_idx": "#000021", "text": "Mwy o ddefnydd o adnoddau a gwasanaethau digidol.\nCost is darparu gwasanaethau\u2019n ddigidol.\nDefnydd mwy priodol o wasanaethau, gan gynnwys gwasanaethau cynghori, gofal sylfaenol a gofal brys."}, {"text_idx": "#000022", "text": "Daw\u2019r dadansoddiad diweddaraf o effaith economaidd cynhwysiant digidol mewn adroddiad a baratowyd gan Cebr (Centre for Economics and Business Research) ar gyfer y Good Things Foundation a gyhoeddwyd ym mis 2022. Mae hyn yn awgrymu mai gwerth presennol net darparu sgiliau digidol i bawb yn y DU fyddai \u00a312.2 biliwn."}, {"text_idx": "#000024", "text": "Arbedion amser o wneud trafodion llywodraethol ac ariannol ar-lein \u2013 \u00a33.9 biliwn.\nManteision gweithrediadol siopa ar-lein \u2013 \u00a33.5 biliwn.\nArbedion i\u2019r GIG yn sgil llai o apwyntiadau meddygon teulu \u2013 \u00a3899 miliwn"}, {"text_idx": "#000026", "text": "Defnyddiwch y map hwn i chwilio am rywle cyfagos i gael cymorth i ddefnyddio\u2019r rhyngrwyd yn ddiogel."}, {"text_idx": "#000030", "text": "Mae DCW yn helpu sefydliadau sy\u2019n gweithio gyda phobl a fyddai\u2019n elwa o ddatblygu sgiliau digidol sylfaenol."}, {"text_idx": "#000031", "text": "Cynhwysiant digidol ym maes iechyd a gofal"}, {"text_idx": "#000032", "text": "Mae potensial aruthrol i gynhwysiant digidol wella iechyd a llesiant pobl hy\u0302n a phobl a\u0302 salwch cyfyngus hirdymor yng Nghymru."}]